નવી દિલ્હી : સિયાચીનના સાહસી જવાન લાન્સ નાયક હનુમંથપ્પાના આજે કર્ણાટકના ધારવાડ જિલ્લામાં તેમના વતન ગામ બેતાદુર ગામમાં સંપૂર્ણ સમ્માન સાથે અંતિમસંસ્કાર કરવામાં આવ્યા હતા. સિયાચીન ગ્લેશિયરમાં હિમવર્ષા વેળા બરફની શીલા પડી ગયા બાદ અન્યો સાથે લાપત્તા થયેલા લાન્સ નાયક હનુમંત થાપા છ દિવસ પછી જીવિત મળી આવ્યા હતા. જો કે, બે દિવસ સુધી હોસ્પિટલમાં જીવન સાથે સંઘર્ષ કર્યા બાદ તેમનું ગઇકાલે દિલ્હીની આરઆર હોસ્પિટલમાં અવસાન થયું હતું.